अमेरिकी राष्ट्रपति बराक ओबामा ने रविवार को राष्ट्रपति भवन में गार्ड ऑफ ऑनर के बाद मीडिया के सामने कहा कि वह भारत आने पर गदगद हैं. एक सवाल पर उन्होंने जवाब दिया कि भारत-अमेरिका के बीच कई अहम सौदे होने वाले हैं. नरेंद्र मोदी ने ओबामा को गणतंत्र दिवस समारोह में बतौर मुख्य अतिथि‍ आमंत्रित किया, लेकिन जाहिर तौर पर इस अतिथि‍ सत्कार के एवज में भारत दुनिया के सबसे ताकतवर नेता से वादों की पोटली के बजाय अहम और ठोस साझेदारी की उम्मीद रखता है.